**REPUBLIKA HRVATSKA**

**ZADARSKA ŽUPANIJA**

**GRAD PAG**

**Upravni odjel za komunalni sustav**

**i imovinsko pravne poslove**

**Povjerenstvo za provedbu oglasa**

KLASA: 112-03/22-30/5

URBROJ: 2198/24-03/01-22-10

Pag, 02. prosinca 2022.

**Poziv na testiranje u svrhu provjere znanja i sposobnosti**

Za kandidate prijavljene na Oglas za prijam u službu u Grad Pag, Upravni odjel za komunalni sustav i imovinsko pravne poslove, na radno mjesto „referent za komunalnu naknadu i razrez gradskih poreza“ – 1 izvršitelj na određeno vrijeme, koji ispunjavaju formalne uvjete Oglasa, provest će se testiranje radi prethodne provjere znanja i sposobnosti.

Formalne uvjete Oglasa ispunjavaju slijedeći kandidati:

 1. Ivana Maržić iz Paga, Bana Josipa Jelačića 26

1. Marinela Škoda iz Paga, Put Mirožića 4

Smatra se da je kandidat, koji nije pristupio prethodnoj provjeri znanja, povukao prijavu na Oglas.

Područje testiranja:

1. Područje djelokruga i ustrojstva jedinica lokalne samouprave u Republici Hrvatskoj

**I. PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* 1. Ustav Republike Hrvatske („Narodne novine“ broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 05/14),
	2. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),
	3. Zakon o komunalnom gospodarstvu („Narodne novine“ broj 68/18, 110/18 i 32/20) – odredbe o komunalnoj naknadi
	4. Zakon o lokalnim porezima („Narodne novine“ broj 115/16 , 101/17 i 114/22)

**II. PRAVILA TESTIRANJA**

Po dolasku na provjeru znanja od kandidata će biti zatraženo predočenje odgovarajuće identifikacijske isprave (osobne iskaznice) radi utvrđenja identiteta.

Po utvrđivanju identiteta i svojstva kandidata, kandidatima će biti podijeljena pitanja.

Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili test ako su iz svakog djela provjere znanja ostvarili najmanje 50% (5 bodova) na testiranju. S kandidatima koji uspješno polože testiranje provest će se razgovor.

Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama
* koristiti mobitel ili kakva druga komunikacijska sredstva
* napuštati prostoriju u kojoj se provjera odvija
* razgovarati sa ostalim kandidatima niti na bilo koji način remetiti koncentraciju kandidata

Ukoliko pojedini kandidat prekrši gore navedena pravila biti će udaljen s provjere znanja, a njegov/njezin rezultat neće se priznati niti ocjenjivati.

**III. MJESTO I VRIJEME ODRŽAVANJA TESTIRANJA**

Testiranje će se provesti dana 08. prosinca 2022., u prostorijama Grada Paga, u Pagu, na adresi Branimirova obala 1, s početkom u 09:00 sati.

**Opis poslova i podaci o plaći**

Opis poslova

Vodi upravni postupak u jednostavnim upravnim stvarima (rješenja o komunalnoj naknadi, razrezu svih gradskih poreza, spomeničkoj renti, naknadi za uređenje voda), vodi evidenciju obveznika svih gradskih poreza i naknada, te ju stalno kontrolira i usklađuje sa stvarnim stanjem, sudjeluje u prikupljanju isprava i informacija radi utvrđivanja novih obveznika i svih promjena, sudjeluje u prikupljanju isprava i informacija u ovršnom postupku radi naplate svih gradskih prihoda (komunalna naknada, komunalni doprinos i drugo), izdaje opomene pred pokretanje ovršnog postupka, te vodi evidenciju dužnika i opomena, vodi brigu o pravovremenom plaćanju naknada, gradskih poreza i zakupa javne površine, te o pravovremenom izdavanju opomena pred pokretanje ovršnog postupka, izdaje rješenja o zakupu javnih površina na području Grada (postavljanje skele, kioska i drugo), rješenja o ulasku u grad i prekopa javnih površina, prati naplatu, te vodi evidenciju zakupa javnih površina, vodi upisnik upravnih predmeta za korištenje javnih površina i obavlja druge poslove po nalogu Gradonačelnika i Pročelnika.

Podaci o plaći

Osnovnu plaću čini umnožak koeficijenta složenosti poslova radnog mjesta, koji iznosi 2,60, te se uvećava za 0,5% za svaku navršenu godinu radnog staža i osnovice za izračun plaće, koja iznosi 3.170,00 kn bruto.

 Povjerenstvo za provedbu oglasa:

 Sanja Bukša Kustić